Coba ceritain soal Bahasa Bhojpur dalam bahasa melayu

Bahasa Bhojpuri () ialah bahasa daerah yang dituturkan di India tengah-utara dan timur, iaitu di:

wilayah Purvanchal di Uttar Pradesh.

Bahasa Bhojpuri juga dituturkan di kawasan Purvanchaldi (bersebelahan Purvanchal) di dataran selatan Nepal, selain daripada Guyana, Suriname, Fiji, Trinidad dan Tobago, serta Mauritius. Kelainan bahasa Bhojpur yang dituturkan oleh orang Hindustan Suriname juga dikenali sebagai bahasa Hindi Sarnami (atau secara mudah sebagai Sarnami) apabila dicampurkan dengan perkataan Inggeris (Kreol) atau Belanda. Di Guyana dan Trinidad, satu peratusan orang India yang lebih kecil memahami bahasa Bhojpur, berbanding dengan peratusan orang India di Suriname.

Bahasa Bhojpur ialah sebahagian kontinum bahasa Hindi-Timur atau Begal yang pada suatu ketika dituturkan di kawasan yang terbentang dari Assam dan Begal ke Benares. Semasa Bihar dan Uttar Pradesh beransur-ansur menggunakan bahasa Hindi baku, bahasa Bhojpur masih banyak dituturkan di kawasan-kawasan di antara Patna dan Benares. Pemerintahan India, semasa menjalani banci, tidak bersetuju bahawa bahasa Bhojpur merupakan satu bahasa yang berasingan, tetapi sebaliknya menganggap bahasa itu sebagai salah satu dialek Hindi. Bagaimanapun, pemerintahan India kini bersedia untuk memberikan status statutori sebagai bahasa terjadual negara kepada bahasa Bhojpur.

Bhojpuri berkongsi perbendaharaan kata dengan bahasa Sanskrit, Hindi, Urdu dan bahasa-bahasa Indo-Arya India utara yang lain. Bhojpuri dan sebilangan bahasa yang amat berkait, termasuk bahasa Maithili dan bahasa Magadhi, bersama-sama dikenali sebagai bahasa Bihar. Bahasa-bahasa tersebut merupakan sebahagian daripada kumpulan bahasa Indo-Arya Zon Timur yang meliputi bahasa Benggala dan bahasa Oriya.

Terdapat banyak dialek Bhojpuri, termasuk tiga atau empat di bahagian timur Uttar Pradesh pada dirinya.

Mahapandit Rahul Sankrityayan, seorang sarjana, pakar pelbagai bidang, dan penutur pelbagai bahasa, menulis sesetengah karyanya dalam bahasa Bhojpur.

Penulis lain yang terbilang termasuk Viveki Rai. Terdapat penulis lain yang juga menulis dalam bahasa Bhojpuri tetapi jumlahnya kecil sahaja berbanding dengan jumlah penuturnya. Tokoh berbahasa Bhojpur terkenal yang lain termasuk:

Swami Sahajanand Saraswati, pejuang kebebasan legenda;

Rajendra Prasad, presiden India yang pertama;